kardosdrur/scandi-wiki huggingface dataset:
Welsh Cup 1889-90

Welsh Cup 1889–90 var den 13. udgave af Welsh Cup, og turneringen havde deltagelse af 26 hold. Finalen blev afviklet den 19. april 1890 på Racecourse Ground i Wrexham, hvor Chirk AAA FC vandt 1-0 over Wrexham AFC. Dermed sikrede Chirk AAA FC sig sin tredje triumf i Welsh Cup.

Resultater

Første runde 

26 hold spillede om 14 pladser i anden runde. To hold, Portmadoc FC og Crewe Alexandra Reserves, var oversiddere og gik derfor videre til anden runde uden kamp.

Anden runde 

14 hold spillede om otte ledige pladser i kvartfinalerne. To hold, Shrewsbury Town FC og Newtown AFC, var oversidder og gik derfor videre til kvartfinalerne uden kamp.

Kvartfinaler 

De otte hold, der var gået videre fra kvartfinalerne, spillede om fire ledige pladser i semifinalerne.

Semifinaler 

Semifinalerne blev spillet på neutral bane.

Finale

Kilder / eksterne henvisninger 
 Welsh Football Data Archive – Welsh Cup – 1888/89 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1889
Fodbold i 1890
Carlos Deltour

Carlos Deltour (født 8. april 1864, død 29. maj 1920) var en fransk roer som deltog i OL 1900 i Paris.

Deltour vandt en bronzemedalje i roning under OL 1900 i Paris. Sammen med Antoine Védrenne og styrmanden Raoul Paoli kom den franske toer på en tredjeplads efter to hollandske både.

Eksterne henvisninger 
 http://www.sports-reference.com/olympics/athletes/de/carlos-deltour-1.html 

Roere fra Frankrig
Rugballegård



Rugballegård Herregård 

Rugballegård er en af de herregårde der omkranser Jelling og dens hovedgård Fårupgård på adressen Hover Kirkevej 275, 7100 Vejle og GPS-koordinaterne 55°43'59.4"N 9°27'52.1"E 

Rugballegaard var mellem 1473 og 1601 ejet af den adelige slægt Friis. Den nuværende hovedbygning blev opført i 1877. 

I starten af 1900-tallet blev store dele af gårdens jorder udstykket.  Herregården blev restaureret i 1985.

Ejere af Rugballegård 

 1408 Jakob Villadsen (ejer af bl.a. Fårupgård, Kjeldkær og Vingsted Mølle) udlægger en stufjord (kirkejord) til Kristian Ralle på Rugballegård.
 Anders Friis til Haraldkær d. før 1512
 Jørgen Friis til K? d. 1547
 Ivar Friis til Haraldskær d. 1557
 1559 Sofie Iver Friis
 Sofie Albertsdtr. Glob lev.
 1574 -  Albert Friis til Haraldskær
 1600 Frederik Munck (Lange)
 1700 ejet af Herman Lorentz von Nissen til Lerbæk.
 1720 ejet af Kristen Winther
 1760 esr. Hellesen fra Fårupgård opholder sig for bestandig

A: tabt, registreret i RA. i dom afsagt af Oluf Munk 13. marts 1559. Danske Kancelli B 44 E. Indkomne Breve og Indlæg. Danmark 1481-1616. "Fru Sophie Globs Breve og Vidnesbyrd anr. Hoxballekrog (Hopballe)".

Angående den jord og ejendom, som skal være sværget til Rugballegård, da Anders Friis var Johan Brokkenhus' forældres lovværge, fremlagdes 4 lovhævder, som Anders Friis selv har svoret. Det andet fra 1473 indeholdt bl.a., at al den jord vesten for højen mellem Rugballegårds og Hover mark, som er gennemgravet med et dige, den indværgede han til Rugballegård ymod forne Iohann Brochenhusis gamellt attkomst, oc skifthe breff under sin datum mcdviii lydins att Iep Wiilssenn udtlagde Christen Ralle en stufjord som kalis Hoxballekrogh, for enn søster deel wti Rouballgaard som er froa Greses dell ind tiill Møllekier ymelom begge markeskiæll.

Noter 

Herregårde i Vejle Amt
Bygninger, konstruktioner og anlæg i Vejle Kommune
Søren Keiser-Nielsen

Søren Keiser-Nielsen (født 27. september 1856 i Besser, død 8. februar 1926 i København) var en dansk politiker.

Keiser-Nielsen blev cand. theol. 1882 og var 1891-1913 sognepræst i Tågerup-Torslunde på Lolland. 1909-20 var han folketingsmand for Stubbekøbingkredsen og tilhørte Det radikale Venstre, var 1913-16 kultusminister og 1916-20 undervisningsminister i det andet Ministerium Zahle.

Kilder 

 
 
 

Kultusministre fra Danmark
Undervisningsministre fra Danmark
Danske ministre fra Det Radikale Venstre
Danskere i 1800-tallet
Præster fra Danmark
Folketingsmedlemmer i 1900'erne
Folketingsmedlemmer i 1910'erne
Folketingsmedlemmer i 1920'erne
Tidligere folketingsmedlemmer fra Det Radikale Venstre
John Beresford (polospiller)

John George Beresford (5. december 1866 i Newcastle upon Tyne - 31. januar 1944 i Washington) var en britisk polospiller som deltog i OL 1900 i Paris.

Beresford blev olympisk mester i polo under OL 1900 i Paris. Han var med på holdet Foxhunters Hurlingham som vandt poloturneringen. Holdet bestod af spillere fra både Storbritannien og USA. De andre på holdet var Denis St. George Daly og Alfred Rawlinson fra Storbritannien og Foxhall Parker Keene og Frank MacKey fra USA.

Eksterne henvisninger 
 

Polospillere fra Storbritannien
Personer fra Dover
Mercy Ships

Mercy Ships er en international hjælpeorganisation, som administrerer hospitalsskibe, sundhedspleje etc. i underudviklede lande. 

Organisationen, med hovedsæde Garden Valley, Texas i USA, blev grundlagt i 1978 af amerikanerne Don og Deyon Stephens.

Den primære opgave for organisationen er gennem hospitalsskibe, at udøve gratis sundhedspleje og levere sundheds-systemer og uddanne medicinsk-personale til trængende lande.

Siden 1978 har Mercy Ships flåde arbejdet ud fra godt 70 havneområder med bistand af frivillige fra flere end 50 lande.

Anno 2012 har organisationen 16 nationale kontorer fordelt over hele verden, blandt andet i Australien, Canada, Danmark, Holland,Schweiz, Storbritannien, Sydafrika og Tyskland.

Nyeste hospitalsskib - 2007
I 2012 er det nyeste skib, som organisationen har taget i brug er den tidligere danske DSB-færge Dronning Ingrid i 2007, som blev omdannet til et topmoderne flydende hospital med seks operationsstuer samt 80 sengepladser. 

På skibet udføres der på årsbasis mere end 30.000 operationer/ behandlinger om bord på skibet ved hjælp af i alt ca. 475 besætnings-medlemmer der primært består af læger og sygeplejersker.

Eksterne henvisninger og kilder
Ships – international hjemmeside
Mercy Ships – Dansk hjemmeside

Internationale organisationer
Etableret i 1978
Frank MacKey

Frank Jay MacKey (20. marts 1852 - 24. februar 1927) var en amerikansk polospiller som deltog i OL 1900 i Paris.

MacKey blev olympisk mester i polo under OL 1900 i Paris. Han var med på holdet Foxhunters Hurlingham som vandt poloturneringen. Holdet bestod af spillere fra både Storbritannien og USA. De andre på holdet var John Beresford, Denis St. George Daly og Alfred Rawlinson fra Storbritannien og Foxhall Parker Keene fra USA.

Eksterne henvisninger 
 Frank MacKey Biography and Olympic Results – Olympics at Sports-Reference.com  

Polospillere fra USA
M/F Dronning Ingrid

M/F Dronning Ingrid, dansk jernbanefærge, leveret til DSB den 20. august 1980 fra Helsingør Skibsværft, byggenummer 418.

Færgen blev indsat på ruten Korsør – Nyborg, med hjemsted i Korsør, hvor den gjorde tjeneste til 1997, herefter videresolgt.

I år 2000 blev færgen erhvervet af velgørenhedsorganisationen Mercy Ships, hvor den på et senere tidspunkt blev ombygget til hospitalsskib og sat i drift i 2007.

Data

Hoveddimensioner 
 Længde over alt: 152,00 meter
 Bredde: 23,70 meter
 Dybgang: 5,80 meter
 Bruttotonnage: 10.607 BRT
 Nettotonnage: 5.088 NRT
 Dødvægtstonnage: 5.199 TDW

Diverse data 
 Hovedmaskineri: Seks B&W/ Alpha Diesel -16U28LU
 Total fremdrivnings-effekt: 25.450 HK/ 1.934 kW
 Maksimal hastighed: 18,5 knob
 Service-hastighed: 17.0 knob

Lastekapacitet 
 Togvogne: 60 stk., afhængig af type
 Automobiler: 200 stk.

Passagerer 
 Passagerpladser: 2.280

Ombygning 2007 til hospitalsskib 
Færgen blev omdannet til et topmoderne flydende hospital med seks operationsstuer samt 80 sengepladser.

På skibet udføres der på årsbasis mere end 30.000 operationer/ behandlinger om bord på skibet ved hjælp af i alt ca. 475 besætnings-medlemmer der primært består af læger og sygeplejersker.

Ekstern henvisning og kilde 

 kvmosgaard.dk – færger – M/F Dronning Ingrid

Færger i Danmark
Jernbanefærger
Epson

(), almindeligvis kendt som Epson er en japansk elektronikvirksomhed og en af verdens største producenter af printere til computere, informations- og billede-relateret udstyr. Koncernhovedsædet er i Suwa i Nagano i Japan, men virksomheden er officielt registreret i Shinjuku i Tokyo. Virksomheden har talrige datterselskaber over hele verden og fremstiller blækprintere, matrixprintere, laserprintere, billedscannere, stationære computere, erhverv, multimedia og home theatre projektorer, store hjemmebiograf-tvs, robotter, industrielt automationsudstyr, printere til kasseapparater, kasseapparater, bærbare, integrerede kredsløb, LCD-komponenter og andet beslægtet elektronisk udstyr. Det er en af to kernevirksomheder i moderkoncernen Seiko Group, et navn der traditionelt er kendt for fremstilling af Seiko-ure.

Historie

Oprindelsen 
Rødderne til Seiko Epson Corporation begyndte med en virksomhed kaldet Daiwa Kogyo, Ltd. som er grundlagt i 1942 af Hisao Yamazaki, en lokal urmagerbutiksindehaver og medarbejder hos K. Hattori, i Suwa, Nagano, Japan. Daiwa Kogyo blev støttet gennem en investering fra Hattori-familien (grundlæggeren af Seiko Group) og begyndte at fremstille dele til ure for Daini Seikosha (i dag kendt som Seiko Instruments).

I 1943 etablerede Daini Seikosha en fabrik i Suwa til produktion af Seiko-ure sammen med Daiwa Kogyo. I 1959 bliver Suwa-fabrikken opsplittet og Daini Seikosha fusioneres med Daiwa Kogyo og bliver til Suwa Seikosha Co., Ltd: Forløberen til Seiko Epson Corporation.

I 1961 etablerede Suwa Seikosha en virksomhed kaldet Shinshu Seiki Co. som et datterselskab der skulle levere dele til Seiko-ure. Forud for OL i Tokyo i 1964 udvælges Seiko Group som officiel tidstager og en timer der kunne printe var nødvendig til begivenhederne, hvorfor Shinshu Seiki begyndte udviklingen af en elektronisk printer.

Gennem de efterfølgende år lancers en række printere. I juli 1982 skifter Shinshu Seiki navn til Epson Corporation og lancerer verdens første håndholdte computer, HX-20 (HC-20) og i maj 1983 lanceres verdens første portable farve-LCD-TV.

I november 1985 fusioneres Suwa Seikosha Co., Ltd. og Epson Corporation og bliver til Seiko Epson Corporation.

Nyere tid 

Juni 2003 bliver virksomheden børsnoteret på Tokyo Stock Exchange. Anno 2009 er the Hattori-familien og dens relaterede stadig betydelige aktionærer og magtindehavere.

Kilder

Eksterne henvisninger 

 Epson Worldwide - www.epson.com  
 Seiko Epson Corporation  
 Seiko Epson Corporation  
 Epson UK - www.epson.co.uk 
 Epson Europe online stores 
 Epson India 
 Epson Uk online store 
 Ecodesk profile 

Etableret i 1942
Nagano
Elektronikvirksomheder fra Japan
Virksomheder i Tokyo
Dronning Ingrid (flertydig)

Dronning Ingrid har flere betydninger:
 Dronning Ingrid – dansk dronning fra 1947 til 1972
 M/F Dronning Ingrid – dansk færge sat i drift i 1980
Kellner

Kellner:
 (August) Friedrich Kellner (1885, Vaihingen an der Enz  1970, Lich), en tysk embedsmand (dommerfuldmægtig)
 Gyula Kellner (1871, Budapest  1940, Szolnok), en ungarsk atlet som deltog i de første moderne olympiske
 Alexander Korda,  (1893, Pusztatúrpásztó  1956, London), en britisk filminstruktør og producer

Tyske efternavne
Erhvervsmæssige efternavne
Bottnefjorden

Bottnefjorden (eller Bottnafjorden) er en fjord eller havbugt på grænsen mellem Sotenäs og Tanums kommuner. Syd for udmundingen til havet ligger landsbyen  Bovallstrand og ved fjordens nordlige kyst Gerlesborg.

Bohuslen
Fjorde i Sverige
Petersfriedhof (Salzburg)

Petersfriedhof (Peterskirkegården) er, sammen med kirkegården ved Nonnbergklosteret, den ældste kirkegård i den østrigske by Salzburg, beliggende ved foden af Festungsberg med Festung Hohensalzburg. Kirkegården blev nedlagt i 1878 og forfaldt indtil Peterskirkens munke i 1930 opfordrede til at tillade nye begravelser på kirkegården.

Historie 

Kirkegårdens oprindelse kan dateres til omkring år 700, da det nærliggende Sankt Peter-kloster blev etableret af Sankt Rupert af Salzburg. Klosterets kirkegård, der højst sandsynligt ligger på samme sted som en endnu ældre begravelsesplads, nævnes første gang på skrift i 1139, og den ældste gravsten er fra 1288.

Katakomberne 
Der findes katakomber hugget ind i Festungsbergs klipper, der meget vel kan stamme fra de tidlige kristne tider under Severinus af Noricum under Folkevandringstiden. De har to kapeller; Maximuskapelle og Gertraudenkapelle, begge konsekreret 1178 af ærkebiskoppen af Salzburg Konrad I. af Wittelsbach, og er dedikerede til den myrdede ærkebiskop af Canterbury Thomas Becket.

I midten af kirkegården findes kapellet Margarethenkapelle, der blev genopført i 1491.

Notable begravede 
 Michael Haydn, komponist og Joseph Haydns yngre bror (1806)
 Maria Anna Mozart (Nannerl), Wolfgang Amadeus Mozarts ældste søster (1829)

Bygninger, konstruktioner og anlæg i Salzburg
Kirkegårde i Østrig
Kynnefjäll

Kynnefjäll er et højplateau i Bohuslän, hovedparten i Tanums kommun og en del i Munkedals og Dals-Eds kommuner. Sprækkedalslandskapet danner mange vandløb og søer. Bjerget kaldes derfor nogen gange for vattenfjället. Mange træarter har her deres sydligste udbredelse i Sverige, f.eks. Dun-Birk og Grå-El. Her er mange rådyr og elg, men også ulv, los og bæver.

Kynnefjälls højeste punkt, Vaktarekullen, er 207 meter over havet.
Vandreruten Bohusleden løber ove Kynnefjäll på sin vej mellem Strömstad og Lindome. Den er en del af Nordsjöleden. Ud over vanddreture er området brugbart for kanofart, jagt, fiskeri, svampe- og bærplukning.

Kynnefjäll er kendt for en langvarig lokal modstand mod oprettelse af slutdeponi for kerneaffald. "Fjället" bevogtedes døgnet rundt i omkring 20 år i 1980- 1990'erne af aktionsgruppen Rädda Kynnefjäll fra en lille hytte. Hytten ligger ved den sydlige del af bjerget. 

´

Naturreservater i Sverige
Bohuslen
Toyota Industries

Toyota Industries Corporation (株式会社豊田自動織機, Kabushiki-gaisha Toyota Jidō Shokki) () er en japansk producent af maskiner, motorer, køretøjer og elektronik. Toyota Industries er et af 13 kernemedlemmer af Toyota-konglomeratet. Fra koncernens hovedsæde i Kariya i Japan styres en multinational virksomhed med ca. 39.500 medarbejdere over hele verden.

Oprindeligt var virksomheden fabrikant af automatiske væve og det er den virksomhed som bilfabrikanten Toyota Motor Corporation udviklede sig fra.

Ejerforhold 
Toyota Industries ejer 5,55 % af Toyota Motor og er dermed den største aktionær i Toyota Motor. Som et modtræk til fjendtlige opkøb og overtagelser, så ejer Toyota Motor 23,5 % af aktierne Toyota Industries.

Historie 
Virksomheden er grundlagt af Sakichi Toyoda i 1926 som Toyoda Automatic Loom Works, Ltd., som er opfinder af en række manuelle og maskindrevne væve. Den mest imponerende af disse var 1924 Toyoda Automatic Loom, Type G, en fuldautomatisk højhastighedsvæv med mulighed for at skifte i pendulfart uden stop og andet. Det var datidens mest avancerede væv, der medførte en markant forbedredring i kvaliteten og en 20 gange forbedring af produktiviteten.
I 2007 var denne væv registret som enhed Nummer 16 på Japans Mechanical Engineering Heritage. 

I 1933 stifter virksomheden under ledelse af Kiichiro Toyoda sin automobilafdeling. I 1937 bliver automobilafdelingen fraspaltet virksomheden og afdelingen kendes i dag som Toyota Motor Corporation.

Forretningsområder 

Toyota Industries er aktiv indenfor 5 forretningsområder: automobil, materialehåndtering, elektronik, logistik og tekstilmaskiner.

Toyota-mærkede gaffeltrucks fra Toyota Industries deler logo med biler fra Toyota Motor Corporation og fremstilles på Toyota Industrial Equipment Manufacturing (TIEM) anlægget i Columbus i Indiana.

Toyota Industries Corporation har kontraktproduktion for Toyota Motor Corporation om fremstillingen af bilmodellerne Toyota Vitz/Toyota Yaris og Toyota RAV4. Toyota Industries fremstiller endvidere bilmotorer til biler fra Toyota Motor såsom Toyota Avensis, Toyota Corolla, Toyota Crown og Toyota Land Cruiser.

I år 2000 overtog Toyota Industries den svenske gaffeltruck-virksomhed BT Industries, sammen med BTs datterselskaber, det amerikanske Raymond Corporation og det italienske CESAB. Sammen med Toyota Industries eksisterende materialehåndterings-division, skabte overtagelsen verdens største gaffeltruckvirksomhed Toyota Material Handling Corporation.

Datterselskaber 
 Aichi Corporation
 Tokaiseiki
 Toyota Industry (Kunshan)
 Toyota Industry Automotive Parts (Kunshan)
 Toyota Industries North America
 Toyota Material Handling Group
 Toyota Industries Europe
 Kirloskar Toyoda Textile Machinery,Bangalore India
 Osv.

Kilder

Eksterne henvisninger 
 Toyota Forklifts in Hebrew
 Company website in Japanese
 Company website in English

Industries
Fremstillingsvirksomheder fra Japan
Multinationale virksomheder
Etableret i 1926
PSU

PSU eller psu har flere betydninger:
 PSU (elforsyning)
 Pennsylvania State University
 Portland State University
 PlayStation Universe - et populært PlayStation website
Multiplikatorhjul

Et multipliktorhjul er et stykke grej der anvendes ved lystfiskeri; Det er et fiskehjul  som sidder på oversiden af fiskestangen. Nogen kalder det også for et multihjul.

Lystfiskeri
Bullaresjöarna

Bullaresjöarna er to lange smalle søer i Bohuslän i Västra Götalands län: Norra og Södra Bullaresjön. Den nordlige sø ligger helt i Tanums kommun mens den sydlige for en en del også ligger i Munkedals kommun. De ligger i en sprækkedal som strækker sig fra Iddefjorden i nord til Gullmarsfjorden i syd. Länsväg 165 går parallelt med søerne på den vestlige side.

Grænsen mellem søerne går ved de sammenvoksede landsbyer Backa og Smeberg hvor et cirka to kilometer langt vandløb knytter dem sammen. Vandløbet krydses af länsväg 164. Södra Bullaresjön bliver helt smal mellem Tingvall og Sundshult hvor et næs næsten deler den i to søer.

Søerne udgør sammenlagt et areal på 17 km² og den største dybde er 39 meter. De afvandes mod nord gennem Enningdalsälven (Enningdalselva) til Iddefjorden i Norge.

I søerne findes blandt andet aborre, gedde, skalle, brasen, ål, ørred og laks.

Eksterne klilder og henvisninger 

 Gamle postkort fra Bullaren

Bohuslen
Västra Götalands län
Søer i Sverige
Victor Klein

Victor Henrik Klein, (25. juni 1889 på Østerbro i København- 27. oktober 1969 på  på Diakonissestiftelsen på Frederiksberg), var en dansk fodboldspiller. 

Victor Klein spillede i B.93 fra ungdomstiden. Han var en hurtig angriber og skød godt på mål med begge ben. Det var først i 1910 som 21-årig, efter legendariske Johannes Gandil var holdt op, at han blev fast mand på B.93 hold. Han var med på holdet, men spillede ikke i finalen, som i 1916 vandt klubbens første DM-titel. Det blev til 111 kampe og 32 mål for B.93 i perioden 1905-1918. 

Victor Klein spillede fem A-landskampe for Danmark og scorede tre mål i perioden 1915-1917. Han debuterede 1915 da Danmark vandt 2-0 over Sverige i Københavns Idrætspark. Han scorede sine tre landskampmål i Idrætsparken mod Norge 7. oktober 1917 som danmark vandt 12-0, hvor han på 20 minutter i første halvleg scorede et ægte hattrick. Alle hans fem landskampe gav sejr, rekorden er kun slået af OBs Erik Nielsen med 6 kampe. 

Victor Klein var revisor og var også B93s revisor i flere år. 

Victor Klein var bror til Carl Johan Klein B93s næstformand 1928-1931.

Eksterne henvisninger 
 B93s spillerprofiler
www.haslund.info - A-landsholdspillere - Victor Klein 

Fodboldspillere fra Danmark
Fodboldlandsholdsspillere fra Danmark
Fodboldspillere fra B.93
Personer fra København
Randers Privatbanestation

Randers Privatbanestation var fra 1952 en jernbanestation på Randers-Hadsund Jernbane (1883-1969).

Historie 
Stationen blev bygget som erstatning for Hadsundbanegården, der lå i Fischersgade hvor der nu er parkeringshus. Den blev jævnligt udsat for oversvømmelse fra Gudenåen, så man måtte bruge Dronningborg som endestation.

Nordøst for Rosenørnsgade lå privatbanestationens hovedbygning og nordøst for den et smallere varehus. Sydøst for hovedbygningen gik det gennemgående perronspor, hvorfra RHJ's tog fra maj 1951 kørte igennem til Randers Station ad havnebanens spor. Mellem perronen og varehuset lå et blindspor, der endte ved hovedbygningen. Et andet blindspor sluttede for enden af varehuset. Fra dette spor afgrenede et industrispor til Trifolium Frø. 400 m mod nordøst lå banens to-sporede damplokomotivremise, bag den værksted og sydøst for den en 4-sporet motorremise med drejeskive.

Stationsbygningen og varehuset blev revet ned i 1970'erne.

Beboer- og Aktivitetshuset Remisen 
Remiserne eksisterer stadig og er sammen med en tilbygning blevet til Beboer- og Aktivitetshuset Remisen. Huset med et samlet etageareal på 1.012 m² er indrettet som led i det kvarterløft, der i 1996-2003 blev gennemført i Tøjhushavekvarteret. Den højloftede dampremise er blevet til en stor sal på 205 m² med balkon på 22,4 m². Den kan bruges til sport eller til selskaber på 150-200 personer. I tilbygningen findes en lille sal på 161 m² til 80 personer samt 77 m² og et mødelokale på 1.sal. Motorremisen på 384 m² inkl. mødelokale og kontor på 36 m² rummer Randers Ungdomsskoles "Grejbank", hvor institutioner, skoler, klubber, foreninger m.m. billigt kan leje forskelligt fritidsudstyr.

Noter

Eksterne kilder/henvisninger 

 Søren Chr. Jensen: Randers-Hadsund Jernbanes jernbane- og posthistorie 10. oktober 1883-31. marts 1969, 
 Niels Jensen: Danske Jernbaner 1847-1972. Clausens Forlag 1972. 
 EVP (Erik V. Pedersen): Stationerne: Randers - Dalnyneder trb – med sporplan
 baner-omkring-aalborg.dk, stationer - Randers-Hadsund Jernbane 

Ophørt i 1969
Nedlagte jernbanestationer i Danmark
Etableret i 1952
Privatbanestation
Privatbanestation
Çorlu

Çorlu er en by i det nordvestlige Tyrkiet i det indre af det østlige Thrakien. Byen ligger i provinsen Tekirdağ. Den er et industrielt centrum i løbet af den hurtige udvikling på en slette nær den europæiske rute 80 mellem Istanbul og Tyrkiets grænse til Grækenland og Bulgarien. Byen har omkring 226.000 indbyggere.

Fodnoter 

Byer i Tyrkiet
Pegepind

En pegepind (på engelsk en pointer) er en hård stok, der bruges til at pege manuelt, i form af en pind.

Den typiske pegepind er simpelthen en lang, slank, ofte fleksibel pind lavet i et stærkt materiale, designet til at angive steder på kort, ord på tavler osv.

Referencer 

Læringsredskaber
Songs

Songs er titlen på Animas musikalbum, udgivet i 1982. Albummet er i sin fulde længde kun udgivet som LP. Enkelte numre findes på CD-opsamlingsalbummet Compacked fra 1989. Det drejer sig om "Dining With a Queen", "Between Two Songs" og "Tarzan Waltz".

Songs er indspillet i Easy Sound Recording i december 1981 og januar 1982.

Spor

Side 1 
 "Venus" (Kenneth Knudsen / Gary Nicklin)
 "Circle of Light (Daughters)" (Kenneth Knudsen / Gary Nicklin)
 "Twins" (Mikkel Nordsø)
 "Dining With a Queen" (Kenneth Knudsen / Henrik Bjelke)

Side 2 
 "Always Flowing" (Kenneth Knudsen / Gary Nicklin)
 "Between Two Songs" (Kenneth Knudsen / Vagn Henriksen)
 "Hard Luck Stories" (Michael Friis)
 "Apricot Valley" (Kenneth Knudsen / Vagn Henriksen)
 "Tarzan Waltz" (Kenneth Knudsen)

Musikere 
 Kenneth Knudsen: Keyboards
 Mikkel Nordsø: Guitar 
 Michael Friis: Bas
 Ole Theill: Trommer
 Cy Nicklin Vokal

Album fra 1982
Musik fra Danmark
Hadsundbanen

Hadsundbanen har været navnet på 2 baner til Hadsund:

 Aalborg-Hadsund Jernbane – jernbanen fra Aalborg
 Randers-Hadsund Jernbane – jernbanen fra Randers
Ørsjøen

Ørsjøen er en sø som ligger i Halden kommune i Viken i Norge. Den har afløb mod sydvest ved Ørselva, som munder ud i Enningdalselva lige ovenfor hvor denne munder ud i Iddefjorden.

Egnene omkring Ørsjøen og Ertemarka (skovområdet nord og nordvest for denne) er kendt som jagt- og strejfområde for den flok af den sydlige ulvestamme som hovedsagelig befinder sig i grænseområderne mellem Aremark/Halden og Dals Ed i Sverige. Der har været hyppige observationer i de senere år, og flere hunde er revet eller bidt ihjel af ulve netop i Ertemarka og ved Ørsjøen.

Eksterne kilder og henvisninger 
 Om Ørsjøen I Store norske leksikon (05.05.2011)

Søer i Viken